钦定古今图书集成/明伦汇编/氏族典/第530卷 > 郭天信
## 钦定古今图书集成/明伦汇编/氏族典/第530卷 > 郭天信

按《宋史郭天信传》：“天信字佑之，开封人。以技隶太史
局。徽宗为端王，尝退朝，天信密遮白曰：‘王当有天下’。
既而即帝位，因得亲昵。不数年，至枢密都承旨，节度
观察留后。其子中复为阁门通事舍人，许陪进士径
试大廷，擢秘书省校书郎。未几，天信觉已甚，乞还武
爵，又从之。政和初，拜定武军节度使、祐神观使，颇与”
闻外朝政事，见蔡京乱国，每托天文以撼之。京党因
告天信漏泄禁中语言，贬昭化军节度副使、单州安
置，再贬行军司马、窜新州。天信至数月死。